
** Základná škola s materskou školou**

**Jakubany 151, 065 12 Jakubany**

**PRIJÍMANIE DETÍ**

**NA PREDPRIMÁRNE VZDELÁVANIE**

**Materská škola**

*O prijatí dieťaťa do materskej školy rozhoduje riaditeľ školy podľa §5 ods. 14 písm. a), b), e), f) zákona NR SR č.596/2003 Z. z. O štátnej správe v školstve a školskej samospráve a o zmene a doplnení niektorých zákonov v znení neskorších predpisov. Riaditeľ materskej školy postupuje a rozhoduje v zmysle §59 zákona NR SR č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vyhlášky MŠVVaŠ SR č. 438/2020 Z. z., ktorou sa mení a dopĺňa vyhláška MŠ SR č. 306/2008 Z. z. o materskej škole v znení vyhlášky č. 308/2009 Z. z. a na základe písomnej žiadosti zákonného zástupcu.*

**Zápis do MŠ pre školský rok 2021/2022**

**sa uskutoční v termíne 03. 05. – 14. 05. 2021.**

* **Prihlášky** (Žiadosti o prijatie dieťaťa na predprimárne vzdelávanie - do MŠ) **si rodičia môžu stiahnuť zo školskej internetovej stránky** www.zsjakubany.edupage.org, vytlačiť **a vyplnené zaslať poštou na adresu školy (resp. doručiť osobne do poštovej schránky** – vpravo od hlavnej vstupnej brány do ZŠ s MŠ).
* **Rozhodnutie riaditeľa školy o prijatí alebo neprijatí dieťaťa na nasledujúci školsky rok vydá riaditeľ školy spravidla do 15. júna daného roka.** Poradie podania žiadosti nerozhoduje o prijatí dieťaťa do MŠ.

**Na predprimárne vzdelávanie sa prijíma:**

**1.** Dieťa vo veku 3 – 6 rokov.

**2.** Do MŠ nemožno prijať dieťa mladšie ako 2 roky.

**3.** Dieťa, ktoré plní povinné predprimárne vzdelávanie a dosiahne vek 5 rokov do 31. 08. 2021.

**4.** Dieťa, ktoré pokračuje v plnení povinného predprimárneho vzdelávania (odložená povinná školská dochádzka).

**Ostatné podmienky prijatia:**

**1.** Deti mladšie ako 3 roky môže riaditeľ MŠ prijať až vtedy, ak boli uspokojené žiadosti rodičov starších detí (zároveň to umožňuje kapacita MŠ), ale za predpokladu hygienickej a sociálnej samostatnosti.

**2.** Iné špecifické dôvody (vek detí, sociálne, zdravotné a pod.), ktoré môže akceptovať riaditeľ školy a udeliť výnimku.

**Dieťa by malo pri nástupe do MŠ ovládať**:

* + základné hygienické návyky (používanie WC – nepoužíva plienky, umývanie a utieranie rúk, používanie vreckovky),
  + samostatne jesť (používať lyžicu) a piť z hrnčeka,
  + malo by byť pri obliekaní aktívne (nie je nevyhnutné, aby sa vedelo celkom samé obliecť, vyzliecť, uviazať si šnúrky),
  + vie si rozpoznať svoje osobné veci,
  + vydrží určitý čas bez prítomnosti rodičov.

V Jakubanoch 29. 04. 2021 PaedDr. Michal Hanečák

riaditeľ školy